Farid Kamil Dihukum Penjara 13 Bulan




Pelakon dan pengarah Datuk Farid Kamil telah dijatuhi hukuman penjara selama 13 bulan susulan tindakannya melakukan kekerasan dan melontarkan perkataan kesat terhadap seorang anggota polis dua tahun lalu.
Menurut laporan dari Bernama (via Cinema Online), hukuman itu diputuskan oleh Majistret Nor Ariffin Hisham yang mana selain dikenakan hukuman penjara 13 bulan kerana melakukan kekerasan, Farid juga dijatuhi hukuman empat bulan lagi atas pertuduhan mengeluarkan perkataan tidak sopan.


Mahkamah kemudian telah memerintahkan Farid atau nama sebenarnya Farid Kamil Zahari menjalani kedua-dua hukuman penjara itu serentak bermula semalam, tetapi berasingan dengan hukuman penjara sembilan bulan yang dijatuhkan terhadap Farid sebelum ini bagi kesalahan menggunakan dadah jenis ganja.
“Selepas meneliti dan menilai keterangan dikemukan pihak pembelaan, mahkamah juga melihat secara keseluruhan dan membaca hujahan pendakwaan dan pembelaan.



“Oleh itu, mahkamah mendapati Farid Kamil bersalah dan dihukum penjara 13 bulan bagi kesalahan mengikut Seksyen 353 Kanun Keseksaan dan penjara empat bulan bagi Seksyen 90 Akta Polis dan kedua-dua hukuman terbabit berjalan serentak,” ujar Nor Ariffin.
Pada masa sama pihak mahkamah turut memerintahkan suami kepada pelakon Diana Danielle itu untuk membayar kos pendakwaan sebanyak RM5,000 dan jika gagal membayar kos berkenaan dia perlu jalani hukuman penjara enam bulan.


Dalam pada itu, pelakon berusia 39 tahun itu mendapat kebenaran daripada mahkamah untuk menangguhkan pelaksaaan hukuman penjara dengan jaminan RM10,000 sementara peguamnya memfailkan rayuan.
Sumber: Cinema Online


 Pelakon dan pengarah Datuk Farid Kamil telah dijatuhi hukuman penjara selama 13 bulan susulan tindakannya melakukan kekerasan dan melontarkan perkataan kesat terhadap seorang anggota polis dua tahun lalu. Menurut laporan dari Bernama (via Cinema Online), hukuman itu diputuskan oleh Majistret Nor Ariffin Hisham yang mana selain dikenakan hukuman penjara 13 bulan kerana melakukan kekerasan, Farid juga dijatuhi hukuman empat bulan lagi atas pertuduhan mengeluarkan perkataan tidak sopan. Mahkamah kemudian telah memerintahkan Farid atau nama sebenarnya Farid Kamil Zahari menjalani kedua-dua hukuman penjara itu serentak bermula semalam, tetapi berasingan dengan hukuman penjara sembilan bulan yang dijatuhkan terhadap Farid sebelum ini bagi kesalahan menggunakan dadah jenis ganja. “Selepas meneliti dan menilai keterangan dikemukan pihak pembelaan, mahkamah juga melihat secara keseluruhan dan membaca hujahan pendakwaan dan pembelaan. “Oleh itu, mahkamah mendapati Farid Kamil bersalah dan dihukum penjara 13 bulan bagi kesalahan mengikut Seksyen 353 Kanun Keseksaan dan penjara empat bulan bagi Seksyen 90 Akta Polis dan kedua-dua hukuman terbabit berjalan serentak,” ujar Nor Ariffin. Pada masa sama pihak mahkamah turut memerintahkan suami kepada pelakon Diana Danielle itu untuk membayar kos pendakwaan sebanyak RM5,000 dan jika gagal membayar kos berkenaan dia perlu jalani hukuman penjara enam bulan. Dalam pada itu, pelakon berusia 39 tahun itu mendapat kebenaran daripada mahkamah untuk menangguhkan pelaksaaan hukuman penjara dengan jaminan RM10,000 sementara peguamnya memfailkan rayuan.